ΓΡΑΠΤΗ ΕΡΩΤΗΣΗ E-1498/01

υποβολή: Laura Gonzlez lvarez (GUE/NGL) προς την Επιτροπή

(18 Μαΐου 2001)

Θέμα: Νέοι διάδρομοι προσγείωσης-απογείωσης στο αεροδρόμιο Μπαράχας (Μαδρίτη)

Σύμφωνα με καταγγελίες της οικολογικής ομάδας Χαράμα Βίβο, η κατασκευή νέων διαδρόμων προσγείωσης-απογείωσης στο αεροδρόμιο Μπαράχας θα πλήξει ανεπανορθώτως φυτικά συστήματα μεγάλης αξίας που προστατεύονται σε εθνικό και ευρωπαϊκό επίπεδο. Συγκεκριμένα, η κατασκευή του διαδρόμου προσγείωσης-απογείωσηςπό την επωνυμία 18L/36R, όχι μόνον θαποχρεώσει σε εκτροπή κατά 2 χλμ της κοίτης του ποταμού Χαράμα, αλλά θα πλήξει και φυτικά οικοσυστήματα που θεωρούνται ως οικότοποι κοινοτικού ενδιαφέροντος. Οι πληροφορίες αυτές περιέχονται στον Εθνικό Κατάλογο Οικοτόπων Κοινοτικού Ενδιαφέροντος, σύμφωνα με το Βασιλικό Διάταγμα 1997/1995 της 7ης Δεκεμβρίου. Ο εν λόγω Κατάλογοςπήρξε αποφασιστικής σημασίας προκειμένου η Αυτόνομη Κυβέρνηση της Μαδρίτης να ανακηρύξει τον Χαράμα καθ' όλο το μήκος του ως Τόπο Κοινοτικής Σημασίας και να αποτελεί έτσι τμήμα του Δικτύου Natura. Οι επτά οικότοποι που έχουν καταστραφεί είναι παραποτάμια δάση ιτιάς, μαύρης λεύκας, μεσογειακά λιβάδια με ψηλά χόρτα και βούρλα και συστήματα μεδρόφιλα και σκιάφιλα φυτά, όλα αυτά στις παρυφές της κοίτης του Χαράμα και των ρυακιών του Λας Θορέρας και του Λα Βέγα.

Η καταστροφή της βλάστησης θα οφείλεται τόσο στα κατασκευαστικά έργα όσο και στην αποξήρανση του Χαράμα. Τα έργα θα έχουν ως αποτέλεσμα την εκχέρσωση και την ισοπέδωση του εδάφους, πράγμα που θα προκαλέσει την πλήρη εξαφάνιση των φυτικών συστημάτων. Συγκεκριμένα, τα έργα θα καταστρέψουν 16 εκτάρια παραποτάμιου δάσους, 3 εκτάρια θάμνων, 4 εκτάρια καλαμώνων, 40 εκτάρια λιβαδιών, και 35 εκτάρια αναδασωμένων εκτάσεων.

Γνωρίζει η Επιτροπή τα καταγγελλόμενα από την οργάνωση Χαράμα Βίβο;

Εκτιμά η Επιτροπή ότι το εν λόγω σχέδιο επέκτασης του αεροδρομίου Μπαράχας (Μαδρίτη) συμβιβάζεται με την εφαρμογή της οδηγίας 92/43/ΕΟΚ(1) του Συμβουλίου, της 22ας Μαΐου 1992, σχετικά με την προστασία των φυσικών οικοτόπων και της άγριας χλωρίδας και πανίδας;

Προβλέπει η Επιτροπή να λάβει κάποιο μέτρο για την προστασία του ανωτέρω βιότοπου;

(1) ΕΕ L 206 της 22.7.1992, σελ. 7.

Απάντηση της κας Wallstrm εξ ονόματος της Επιτροπής

(5 Ιουλίου 2001)

Η Επιτροπή δεν γνωρίζει τα όσα επισημαίνει το Αξιότιμο Μέλος του Κοινοβουλίου, Ωστόσο, επιβεβαίωσε ότι η ζώνη προτάθηκε από την Ισπανία ως τόπος κοινοτικού ενδιαφέροντος (ΤΚΕ), ES 3110001 Cuencas de los ros Jarama y Henares προςπαγωγή στο Δίκτυο Natura 2000, στο πλαίσιο της οδηγίας Ενδιαιτήματα 92/43/ΕΟΚ του Συμβουλίου της 21ης Μαΐου 1992, σχετικά με τη διατήρηση των φυσικών οικοτόπων (ενδιαιτημάτων) καθώς και της άγριας πανίδας και χλωρίδας.

Ο περί ου ο λόγος τόπος έχει επιφάνεια 36 084 εκταρίων.

Η ζώνη φιλοξενεί το είδος Lutra lutra που είναι εγγεγραμμένο στο παράρτημα ΙΙ της οδηγίας για τα Ενδιαιτήματα. Η ζώνη αυτή περιλαμβάνει επίσης έως 13 διαφορετικούς τύπους ενδιαιτημάτων του παραρτήματος Ι της εν λόγω οδηγίας, εκ των οποίων δύο είναι ενδιαιτήματα προτεραιότητας (6220 et 3170).

Η Επιτροπή θα απευθυνθεί στις ισπανικές αρχές για να ζητήσει πληροφορίες σχετικά με τις εφαρμοζόμενες διαδικασίες τήρησης του άρθρου 6 της οδηγίας 92/43/ΕΟΚ.